Mariel Hemingway

Mariel Hemingway, nada en Mill Valley, California, o 22 de novembro de 1961, é unha actriz estadounidense. Comezou a actuar aos catorce anos cun papel poo que recibiu unha candidatura ao Globo de Ouro en Lipstick (1976), e recibiu candidaturas aos premios Óscar e BAFTA pola súa actuación en Manhattan (1979), de Woody Allen.

Tivo papeis principais en Personal Best (1982), Star 80 (1983) e na serie de televisión Civil Wars pola que recibiu outra candidatura ao Globo de Ouro. No medio de loitas pola súa saúde mental, a carreira de Hemingway diminuíu na década de 1990. Non obstante, coprotagonizou co músico, artista e director de cine John Mellencamp o filme Cando o amor se acaba en 1991. Protagonizou e coproduciu vídeos sobre ioga e vida holística. Publicou unhas memorias de ioga, Finding My Balance, en 2002, e outras máis xerais, Out Came the Sun, en 2015.

 Traxectoria 
As irmás de Hemingway eran Joan "Muffet" e Margot "Margaux"; esta última foi modelo e actriz. Holloway, Lynette (3 de xullo de 1996). "Margaux Hemingway Is Dead; Model and Actress Was 41". The New York Times.

O primeiro papel de Hemingway foi coa súa irmá Margaux (tamén no seu papel de debut) no filme Lipstick (1976), en que interpretaban dúas irmás. Recibiu boas críticas pola súa actuación e foi nomeada como "Mellor debutante" nos Globos de Ouro dese ano. O seu papel máis destacado foi en Manhattan, de Woody Allen (1979), unha comedia romántica en que interpreta a Tracy, unha estudante de secundaria amante de Allen. Foi candidata ao Óscar á mellor actriz secundaria por este papel.

En Personal Best (1982), interpretou unha atleta bisexual nun filme coñecido polas súas escenas de amor entre persoas do mesmo sexo. En relación con Personal Best, apareceu nunha imaxe espida no número de abril de 1982 de Playboy e estivo na portada.
miniatura|esquerda|Hemingway en abril de 2017
Interpretou a Dorothy Stratten en Star 80 (1983), un filme sobre a vida e o asasinato da modelo de Playboy. Durante anos circularon rumores de que Hemingway agrandara os seus peitos para interpretar o papel de Stratten, mais durante unha aparición en 2007 no programa de variedades e charlas nocturnas, Fashionably Late with Stacy London, dixo que se operara antes do filme. Os implantes mamarios foron retirados anos máis tarde despois de que rompesen.Hemingway, Mariel. Finding My Balance. Nova York: Simon & Schuster, 2003

Apareceu en Superman IV: The Quest for Peace (1987) como Lacy Warfield. As imaxes adicionais lanzadas posteriormente mostraron unha expansión do seu papel. Tamén coprotagonizou a serie de ABC Civil Wars de 1991–93. Foi elixida como protagonista feminina no drama da CBS de Darren Star Central Park West para a tempada 1995–96; con todo, o programa saíu mal tanto para os críticos como para os espectadores, e despois de 13 episodios dixéronlle a Hemingway que o programa quería que aceptase un profundo recorte salarial e unha degradación ao status de personaxe recorrente. Abandonou entón a serie, que só durou oito episodios máis antes de ser cancelada. En 1996, tivo un papel protagonista no telefilme británico September, interpretando a esposa de Michael York.

Interpretou mulleres lesbianas ou bisexuais en varios filmes e programas de televisión, incluíndo Personal Best, The Sex Monster, In Her Line of Fire e episodios das series de televisión Roseanne e Crossing Jordan. Hemingway é heterosexual, mais dixo que formou unha "gran conexión coa comunidade LGBT" despois de Personal Best e que lle gusta interpretar papeis en producións "avanzadas".MacDonald, Jay (1 de maio de 2007). "Fame & Fortune: Mariel Hemingway", Bankrate; consultado o 27 de agosto de 2009.

Presentou o programa de televisión mensual Spiritual Cinema, dedicado a filmes espirituais, e tamén unha serie de vídeos de práctica de ioga coñecidos como Yoga Now, co gurú Rodney Yee.

Hemingway traballou no filme documental Running from Crazy, dirixido por Barbara Kopple e producido pola Oprah Winfrey Network, que relata a historia de suicidios, abuso de substancias e enfermidades mentais da familia Hemingway,Mariel Hemingway Bio, Town & Country Magazine; consultado o 26 de setembro de 2016. que se exhibiu no Festival de Cinema de Sundance en 2013. En outubro de 2013, Hemingway recibiu un premio humanitario do Festival de Cinema de San Diego polo seu papel no documental.

 Vida persoal 
Hemingway casou con Stephen Crisman en 1984. Tiveron dúas fillas: Dree Hemingway e Langley Fox. Separáronse en 2008 e divorciáronse ao ano seguinte.The New York Times profile, nytimes.com; consultado o 26 de setembro de 2016. The New York Times dice que a parella se divorciou en 2008.

En 1996, a súa irmá Margaux morreu dunha sobredose de barbitúricos aos 42 anos. Foi a quinta en suicidarse en catro xeracións de Hemingway e a súa familia tivo dificultades para aceptar o feito do seu suicidio.

A principios de 2011, Hemingway comezou unha relación co antigo especialista Bobby Williams co que foi coautora dun libro de autoaxuda. Practica a meditación transcendental.

No documental de televisión de 2013 Running from Crazy, Hemingway falou dos seus ataques de enfermidades mental e dos seus problemas aínda persistentes cos seus irmáns. Falou das loitas da súa familia contra o alcoholismo, as enfermidades mentais e o suicidio. En particular, mencionou como o suicidio da súa irmá Margaux continuaba a perseguila. Tamén afirmou que o matrimonio dos seus pais era abusivo e infeliz e discutiu incidentes abusivos na súa infancia.

Nas súas memorias, Out Came the Sun (2015), Hemingway falou de que homes maiores de Hollywood lle fixeran as beiras, incluídos Bob Fosse, Robert De Niro e Robert Towne. Woody Allen convidouna a unha viaxe a París, mais ela decatouse de que non tiña a intención de que tivesen cuartos separados. Aínda que ela rexeitou os seus avances, afirmou que continuou "amándoo coma un amigo" e agradeceu que se mantivesen en contacto nos anos posteriores.Howard Kurtz "Exclusive: Young Mariel Hemingway had to rebuff Woody Allen's advances", Fox News, 25 de marzo de 2015.Helen Nianias "Woody Allen: Mariel Hemingway, granddaughter of writer Ernest, claims director had 'crush' on her when she was 17", The Independent, 26 de marzo de 2015.

 Filmografía 
 Ano Título Personaxe Notas 1976  Lipstick  Kathy McCormick  Candidata ao Globo de Ouro á mellor nova estrela do ano – actriz 1979  Manhattan  Tracy  Candidata ao Óscar á mellor actriz secundariaCandidata ao BAFTA á mellor actriz secundaria 1982  Personal Best  Chris Cahill  1983  Star 80  Dorothy Stratten 1985  Chamada a un reporteiro  Christine Connelly  Creator  Meli 1987  Superman IV: The Quest for Peace  Lacy Warfield  Candidata ao Razzie á peor actriz secundaria The Suicide Club  Sasha Michaels  Tamén produtora 1988  Sunset  Cheryl King  Candidata ao Razzie á peor actriz secundaria 1990  Fire, Ice and Dynamite  Herself  Uncredited 1991  Delirious  Janet Dubois/Louise  1992  Cando o amor se acaba  Alice Parks  1994  Naked Gun : The Final Insult  Ela mesma  Sen acreditar 1995  Deceptions II: Edge of Deception  Joan Branson  1996  Bad Moon  Janet Harrison 1997  Deconstructing Harry  Beth Kramer  Road Ends  Kat  1998  Little Men  Josephine "Jo" March Baer 1999  Kiss of a Stranger  Nova Clarke   The Sex Monster  Laura Barnes  2000  The Contender  Cynthia Charlton Lee 2001  Perfume  Lesse Hotton  Fourplay  Carly Matthews Portland  2003  American Reel  Disney Rifkin  2005  Time of Change  Mariel  2006  In Her Line of Fire  Lynn Delaney 2007  Nanking  Minnie Vautrin  Greetings from Earth  Helen  Curtametraxe 2008  The Golden Boys  Martha Snow  2009  Archie's Final Project  Charlotte Silver  2010  Ay Lav Yu  Pamela  2013  Man Camp  Aunt Chelsea  2014 Unity  Narradora  Documental Lap Dance  Aunt Billie  2015  Papa: Hemingway in Cuba  Woman Guest   2019  The Wall of Mexico  Mayor Ann Mason    2021  Grace and Grit  Chris  2022  On Sacred Ground  Marion  2023  God's Country Song  Sara Bryan 

 Notas 

 Véxase tamén 

Categoría:Nados no condado de Marin
Categoría:Nados en 1961
Categoría:Actores de cinema dos Estados Unidos de América
Categoría:Actores de televisión dos Estados Unidos de América
Categoría:Actores de California
Categoría:Actores infantís dos Estados Unidos de América